هیندیستاندا، گئچن ایل، دونیانین ان یوکسک داغی اورستین ذیروه‌سینه چیخان ایلک هندلی ار-آرواد اولدوق‌لاری یالانینی سؤیله‌ین پلیس مامورلاری وظیفه‌لرین‌دن آلیندی.
دینسه و تاراکشواری راتهود، گئچن ایل 23 میده، چین-نپال سرحدینده اولان اورستین 8 مین 850 متر یوکسک‌لیک‌دکی ذیروه‌سینه چیخماغی باجاردیق‌لارینی ادعا ائتدی.
ماهاراشترا ایالت پلیسی، اورسته چیخان دیگر داغچی‌لارین، ایکیلی‌نین ادعا‌لارینی دوغرولاماماسی اوزرینه آچدیغی سوروشدورمانی تاماملادی و ایکیلی‌نین پایلاشدیغی داغا چیخما شکیل‌لری‌نین گئرچک اولمادیغی دقیق‌لشدی.
ایالت رهبرلیگی، یالان سؤیله‌ین ایکی پلیسین وظیفه‌سینه سون وئردی.
امنیت یئتکی‌لی‌سی صاحبراو پاتیل، پی‌تی‌آر خبر آژانسینا ائتدیگی آچیقلامادا، ایکیلی‌نین یانیلدیجی معلومات پایلاشدیغینی و ماهاراشترا امنیت مودورلوگو‌نون اعتبارینی زده‌له‌دیگینی بیلدیردی.
نپال‌لی یئتکی‌لی‌لر، ایکیلی‌نین ادعاسی‌نین گرچک اولمادیغینا قرار وئرمیش و اونلارا گئچن ایل 10 ایل داغا چیخماقدان منع جزاسی وئرمیشدی‌لر.
